จับตาวาระประชุมลับ สนช. 29 พ.ย.นี้
รองประธาน สนช. ยังอุบวาระการประชุม 29 พ.ย.นี้ ชี้เป็นการประชุมลับไม่อนุญาตสื่อเข้าฟังหรือเก็บภาพ อ้างรอผลการประชุม ครม. อย่างเป็นทางการ
28 พ.ย. 2559

ผู้สื่อข่าวรายงานว่า นายสุรชัย เลี้ยงบุญเลิศชัย รองประธานสภานิติบัญญัติแห่งชาติ (สนช.) คนที่ 1 เปิดเผยถึงการประชุม วิป สนช. ในวันพรุ่งนี้ (29 พ.ย.) ณ เวลา 10.00 น. นั้น เป็นการประชุมภายในเพื่อซักซ้อมทำความเข้าใจเกี่ยวกับวาระกฎหมายที่คณะรัฐมนตรี (ครม.) อาจพิจารณาและเสนอมาให้ สนช. ดำเนินการในเบื้องต้น
โดย นายสุรชัย ระบุว่า ทางรัฐบาลยังไม่ได้แจ้งมาอย่างเป็นทางการว่าจะส่งเรื่องใดมาบ้าง ซึ่งต้องรอผลการประชุม ครม. อย่างเป็นทางการ สำหรับการประชุม วิป สนช. นั้น เป็นการประชุมลับ ไม่อนุญาตให้สื่อมวลชนเข้ารับฟังหรือบันทึกภาพก่อนเข้าห้องประชุม
“หากพรุ่งนี้ ครม. มีมติส่งวาระให้ สนช. ดำเนินการจริง วิป สนช. จะบรรจุระเบียบวาระและนักประชุมสมาชิก สนช. อย่างเป็นทางการต่อไป และจะมีการถ่ายทอดสดอย่างน้อย 2 ช่อง คือ สถานีวิทยุโทรทัศน์รัฐสภาและสถานีวิทยุและโทรทัศน์แห่งประเทศไทย หรือ ช่อง 11 หรืออาจจะมีการถ่ายทอดผ่านโทรทัศน์รวมการเฉพาะกิจแห่งประเทศไทยด้วย แต่เรื่องนี้ยังไม่แน่นอน เพราะต้องรอเรื่องจากทางรัฐบาลในฐานะผู้ประสานงาน” นายสุรชัยกล่าว